Ühisettepanek: NÕUKOGU MÄÄRUS, millega muudetakse määrust (EL) nr 36/2012 piiravate meetmete kohta seoses olukorraga Süürias /* JOIN/2012/023 final - 2012/0206 (NLE) */





SELETUSKIRI (1) Nõukogu võttis 18. jaanuaril 2012 vastu määruse (EL) nr 36/2012 piiravate meetmete kohta seoses olukorraga Süürias. Kõnealuse määrusega tunnistati kehtetuks ja asendati määrus (EL) nr 442/2011. (2) Nõukogu otsusega […] nähakse ette täiendav meede, mis on seotud liikmesriikide kohustusega kontrollida Süüriasse suunduvaid laevu ja õhusõidukeid, kui kahtlustatakse, et veos sisaldab kaupu, mille eksport on keelatud või vajab luba. Samuti saavutas nõukogu poliitilise kokkuleppe erandi tegemiseks teha erand Süüria Keskpanga varade külmutamisest seoses finantstoetuse pakkumisega Süüria üliõpilastele. Samuti on vaja muuta artiklit 12, et täpsustada selle meetme reguleerimisala. (3) Liidu välisasjade ja julgeolekupoliitika kõrge esindaja ja Euroopa Komisjon teevad ettepaneku määrust (EL) nr 36/2012 vastavalt muuta.. 2012/0206 (NLE) Ühisettepanek: NÕUKOGU MÄÄRUS, millega muudetakse määrust (EL) nr 36/2012 piiravate meetmete kohta seoses olukorraga Süürias EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu otsust 2012/.../ÜVJP, millega muudetakse nõukogu otsust 2011/782/ÜVJP, mis käsitleb Süüria vastu suunatud piiravaid meetmeid[1], võttes arvesse liidu välisasjade ja julgeolekupoliitika kõrge esindaja ja Euroopa Komisjoni ühisettepanekut ning arvestades järgmist: (1)(1) nõukogu võttis 18. jaanuaril 2012 vastu määruse (EL) nr 36/2012 piiravate meetmete kohta seoses olukorraga Süürias,[2] et jõustada enamik meetmeid, mis on sätestatud nõukogu otsuses 2011/782/ÜVJP. (2)(2) Nõukogu otsusega 2012/…/ÜVJP, nähakse ette täiendav meede, nimelt et liikmesriigid peaksid kontrollima kõiki Süüriasse suunduvaid laevu ja õhusõidukeid, kui neil on teavet, mis annab põhjendatud aluse arvata, et veos sisaldab relvi või seadmeid, kaupu ja tehnoloogiat, mida võiks kasutada riigisisesteks repressioonideks ja mille tarnimine, müük, üleandmine või eksport on keelatud või vajab luba. (3)(3) Selle meetme puhul täpsustatakse otsuses 2012/…/ÜVJP, et Süüriasse suunduvaid veoseid vedavatelt õhusõidukitelt ja laevadelt nõutakse täiendavat saabumis- ja lahkumiseelset teavet kõikide liikmesriiki toodavate ja sealt väljaviidavate kaupade kohta. (4)(4) Lisaks nähakse otsusega 2012/…/ÜVJP ette erand vahendite ja majandusressursside külmutamise nõudest, kui vahendeid kantakse üle seoses finantstoetuse pakkumisega Süüria kodanikele, kes omandavad Euroopa Liidus haridust, koolitust või tegelevad teadusuuringutega. (5)(5) Mõned neist meetmetest kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi reguleerivaid meetmeid, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt. (6)(6) Samal põhjusel on vaja muuta artiklit 12, et täpsustada kõnealuse meetme reguleerimisala. (7)(7) Seepärast tuleks määrust (EL) nr 36/2012 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EL) nr 36/2012 muudetakse järgmiselt. (1) Lisatakse järgmine artikkel 2c. „Artikkel 2c Eelteabe andmise kohustust reguleerivad eeskirjad, mis on kindlaks määratud 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik)[3] ja kõnealusele määrusele rakendussätted kehtestava komisjoni määruse (EMÜ) 2454/93[4] asjaomaste sätetega, milles käsitletakse ülddeklaratsioone ning tollideklaratsioone, mida kohaldatakse kõikide ühenduse tolliterritooriumilt Süüriasse suunduvate kaupade suhtes. Isik, kes esitab kõnealuse teabe, peab esitama ka käesoleva määruse raames nõutavad load. (2) Artikli 12 lõige 1 asendatakse järgmisega. „1. Keelatud on: (a) müüa, tarnida, üle anda või eksportida VII lisas loetletud seadmeid või tehnoloogiat, mida kasutatakse Süürias asuvate uute elektrijaamade ehitamises või paigaldamises; (b) anda otse või kaudselt finants- või tehnilist abi punktis a osutatud projektidele.” (3) Artikkel 21a asendatakse järgmisega. „Artikkel 21a Artiklit14 ei kohaldata järgmistele ülekannetele tingimusel et asjaomase liikmesriigi pädev asutus on iga üksikjuhtumi puhul kindlaks teinud, et makset ei saa otseselt ega kaudselt ükski muu II või IIa lisasse kantud isik: (a) loetellu kandmise järel saadud ja külmutatud rahaliste vahendite või majandusressursside ülekandele Süüria Keskpanga poolt või kaudu, kui ülekanne on seotud maksega isikult või üksuselt, kes ei ole kantud II või IIa lisasse seose tõttu teatud kaubanduslepinguga; või (b) rahaliste vahendite või majandusressursside ülekandele Süüria Keskpanka või selle kaudu, kui ülekanne on seotud maksega isikult või üksuselt, kes ei ole kantud II või IIa lisasse seose tõttu teatud kaubanduslepinguga; või (c) rahaliste vahendite või majandusressursside ülekandele Süüria Keskpanka või selle kaudu, kui ülekanne on seotud maksega isikult või üksuselt, kes ei ole kantud II või IIa lisasse seoses finantstoetuse pakkumisega Süüria kodanikele, kes omandavad Euroopa Liidus haridust, koolitust või tegelevad teadusuuringutega. Artiklit 14 ei kohaldata külmutatud rahaliste vahendite või majandusressursside ülekandele Süüria Keskpanga poolt või kaudu, et anda liikmesriikide jurisdiktsioonis olevatele finantseerimisasutustele likviidsus tehingu rahastamiseks, tingimusel et selle ülekande on heaks kiitnud asjaomase liikmesriigi pädev asutus.” Artikkel 2 Määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] [2] ELT L 16, 19.1.2012, lk 1. [3] ELT L 302, 19.10.1992, lk 1. [4] ELT L 253, 11.10.1993, lk 1.